**СВИМ ЗАИНТЕРЕСОВАНИМ**

**Поштовани,**

**На основу члана 63. став 3. Закона о јавним набавкама ("Сл.гласник РС" број 124/2012) достављамо Вам одговор на постављено питање:**

**Питање 1:** Према захтеву из тендерске документације види се да су тражени вентили произвођача Babcock из 80-их.

Нажалост произвођач B&R не може да понуди вентил такве конструкције (два излаза) и са захтеваним уградбеним мерама зато што су то типови вентила старе конструкције. B&R је у могућности и трудиће се да произведе вентиле чије ће уградне меребити што је могуће више приближне траженим димензијама.

Напомињемо вам да свако веће одступање у конструкцији у односу на стандардне типове изрокује губљење сертификата (атеста).

Питање: Обзиром на горе изнете чињенице питамо вас да ли можемо да понудимо вентиле компаније B&R који се налазе у њиховом стандардном програму или вентиле B&R са неким могућим модификацијама (које не би узроковале губитак сертификата) које би биле спроведене како би вентили били што ближи захтеваним уградбеним мерама?

**Одговор 1:**

Поштовани, тендерском документацијом су дате уградбене димензије свих вентила сигурности (димензије и број улазних и излазних прикључака) и захтевано да Понуђач својом понудом докаже да је испоштовао те захтеве из тендерске документације. Ово је захтевано јер свака промена ових димензија изискује за термоелектрану велике тешкоће приликом уградње. Такође, промена улазних и излазних паровода вентила сигурности котла би захтевала препројектовање котла.

Према томе инсистирамо да се у потпуности испоштују сви захтеви из тендерске документације- у супротном ће понуда бити проглашена за технички неисправну-Ваш захтев је неприхватљив!

Напомена: Тендерском документацијом није нигде речено да једини произвођач вентила мора бити B&R(Bopp&Reuther).

Овим путем Вас обавештавамо да се наведено појашњење сматра саставним делом конкурсне документације за предметну јавну набавку.

У Обреновцу,04.04.2014.године

КОМИСИЈА ЗА ЈАВНУ НАБАВКУ 4005/14

......................................................

......................................................

.......................................................